Rita de Acosta Lydig

**Rita Hernandez de Alba de Acosta Stokes Lydig**, nada en Nova York o 1 de outubro de 1875 e finada na mesma cidade o 27 de outubro de 1929, foi unha *socialite* estadounidense considerada "a muller máis pintoresca dos Estados Unidos". Foi fotografada por Adolf de Meyer, Edward Steichen e Gertrude Käsebier, esculpida en alabastro por Malvina Hoffman, e pintada por Giovanni Boldini e John Singer Sargent, entre outros.

## Traxectoria 
### Familia 
Rita de Acosta naceu na cidade de Nova York, filla de Ricardo de Acosta (1837–1907), executivo dunha liña de navíos de ascendencia cubana, e da española Micaela Hernández de Alba y de Alba (1853–1921), supostamente parente dos duques de Alba. Tiño sete irmáns: Joaquín, Enrique, Ricardo, Mercedes, Aida, Maria e Ángela. Aida foi a primeira muller que pilotou unha aeronave en solitario e a segunda esposa do axudante do Secretario de Guerra Henry Skillman Breckinridge, e Maria casou co compositor Theodore Ward Chanler.

### Influencia na arte e na moda 
[miniatura|esquerda|Rita Lydig fotografada polo barón [Adolf de Meyer en 1913]]
Rita viviu en Nova York, París e Londres e entre os seus amigos estaban Edgar Degas, Auguste Rodin, Leo Tolstoy, Sarah Bernhardt, Ethel Barrymore e Claude Debussy. She also supported the suffragette cause.

Célebre polo seu estilo de vida extravagante, "...Rita era benvida igualmente en París, onde pasaba parte do ano. Chegaría ao Ritz cunha peiteadora, masaxista, chofer, secretaria, doncela... e corenta baúis de Louis Vuitton... En París, xuntábase con músicos, artistas, intelectuais e filósofos como Rodin, Eleonora Duse, Yvette Guilbert etc." Impresionada polo espírito creativo innato de Rita, Isabella Stewart Gardner, a gran coleccionista e creadora do museo Gardner de Boston, preguntou unha vez ao seu amigo común John Singer Sargent por que Lydig nunca se expresara artisticamente. "Por que debería?", contestou Sargent, "ela mesma é arte".

Escribiu tamén unha novela, *Tragic Mansions* (Boni & Liveright, 1927), baixo o nome *Mrs Philip Lydig*, un melodrama de sociedade descrito como "emocionalmente conmovedora e atractiva" por *The New York Times*.

## Vida persoal 
miniatura|Fotografía de Rita Lydig, 1925
Rita de Acosta casou en dúas ocasións. O seu primeiro matrimonio foi o 3 de xaneiro de 1895 cando aos dezaseis anos se converteu na primeira esposa do multimillonario William Earl Dodge Stokes (1852–1926), que construíu o Ansonia no Upper West Side de Manhattan. O matrimonio foi infeliz debido o temperamento e a crueldade física de Stoke, e cando se divorciaron en 1900, ela recibiu un acordo de case dous millóns de dólares, un récord nesa época. En febreiro de 1922, testificou no xulgado contra Stokes, entón nun desagradable proceso de divorcio da súa segunda esposa, e afirmou que el adoitaba breala durante o seu matrimonio. Antes do seu divorcio, vivían no 262 da West 72nd Street e foron pais dun fillo, William Earl Dodge Stokes Jr. (1896–1982).

En 1902, casou co maior Philip Mesier Lydig, un rico e socialmente destacado oficial retirado do exército estadounidense, na capela da Igrexa da Graza polo reverendo William R. Houghton. En 1913, vendeu a súa colección de arte, que incluía obras de Sandro Botticelli. Separáronse en 1914 e divorciáronse en 1919.

En 1921, Lydig anunciou o seu compromiso co reverendo Percy Stickney Grant (1860–1927), reitor da Igrexa da Ascensión. Os plans de voda rompéronse en 1924 cando o bispo William Manning rexeitou autorizar o matrimonio, citando como motivo que Lydig estaba divorciada e os seus dous exmaridos estaban vivos. O reverendo Grant faleceu pouco despois, legando a súa fortuna persoal a Lydig, que gastou grandes sumas de cartos en moda, arte, mobles e outros obxectos para superar a dor. Foi enterrada coa súa nai e a súa irmá Mercedes no Trinity Church Cemetery do baixo Manhattan, Nova York.

## Legado 
O seu vestiario persoal foi a base do inicio do Instituto de Vestido do Metropolitan Museum of Art.

## Notas 
## Véxase tamén 
### Ligazóns externas 
*
*Sotheby's Catalogue 2007
*Documenting the Gilded Age: New York City Exhibitions at the Turn of the 20th Century